Didier Pollefeyt

Didier Pollefeyt (Mêende, 18 november 1965) es nen West-Vlamschn katholiekn theolôog, geweun ôoglerôare en vicerector ounderwysbeleyd an de KU Leuvn.

Carrière
Achter 't verkrygn van zyn liecensioat in de godsdienstweetnschappn (1988) en in de Godgelêerdeyd (1991) promoveerde Pollefeyt in 1995 me en doctoroat in de godgelêerdeyd over ethiek achter Auschwitz. Zynne promotor wos professor Roger Burggraeve. Derachter wierd Pollefeyt docent (2000), ôofddocent (2002), ôogleroare (2005) en geweun ôogleroare (2008) an de faculteyt Godgelêerdeyd van de KU Leuvn. Zyn ounderzoek goa surtout over de studie van d'holocaust lyk uutdoagienge vo ethiek, interreligieuzn dialôog en religieuze ipvoedienge.

Vodder van de reste coördineert Pollefeyt et Center vo d'Academische Leroarnipleydienge van de faculteyt Theologie en Religieweetnschappn van de KU Leuvn, en oud ie em ôok bezig me ounderzoek na katechetiek en godsdienstpedagogiek. Sedert 2001 est'n chef van de website Thomas (Theologie Ounderwys en Multimedia, Actieve Soamnwerkienge).www.godsdienstonderwijs.be

Pollefeyt wos van oest 2013 tout juli 2017 ôok vicerector ounderwysbeleyd van de KU Leuvn, ounder rector Rik Torfs. J'es ôok vôorzitre van't Center vo Vredesethiek.

Externe koppelienge
Zynne persôonlykn website

Verwyziengn
<references>

Categorie:West-Vlamsche weetnschapper
Categorie:Belgische theoloog
Categorie:Mêenn